### С Т А Т У Т НА СИМВОЛИТЕ, ПОЧЕТНИТЕ ЗНАЦИ И ЗВАНИЯ НА ОБЩИНА ШУМЕН

**/Приет с Реш. № 794 от 19.06. 2003 г., доп. и изм. с Реш.№392 и Реш.№ 393 от 15.04.2005г., изм. и доп. с Реш. 784 от 28.01.2011 г., доп. с Реш. № 875 от 27.11.2014 г. на Общински съвет Шумен /**

**Глава първа**

**ОБЩИ ПОЛОЖЕНИЯ**

**Чл.1.** **(изм. с Реш. 784 от 28.01.2011 г.)** Този статут урежда символите и наградите на Община Шумен, както и условията и реда за тяхното използване и връчване.

|  |
| --- |
| ***Стар текст на чл.1., изм. с Реш. 784 от 28.01.2011 г.******Чл. 1.****Този статут урежда символите и почетната наградна система на Община Шумен, както и условията и реда за тяхното използване и връчване.* |

**Чл.2.** (1)**(изм. с Реш. 784 от 28.01.2011 г.)**С настоящият статут за легално признати символи на Община Шумен се определят:

- Знаме на Община Шумен;  
- Герб на Община Шумен;  
- Химн на Община Шумен;  
- Девиз на Община Шумен;  
- Официален печат на Община Шумен;  
- Огърлица на кмета на Община Шумен – Утвърдена като символ на местната власт с Решение № 467 на Общински съвет – Шумен от 06.10.1998 год. и уредена в самостоятелен статут;

|  |
| --- |
| ***Стар текст на чл.2, ал. 1., изм. с Реш. 784 от 28.01.2011 г.******Чл. 2, ал. 1.****С настоящият статут за легално признати символи на Община Шумен се определят: - Знаме на Община Шумен; - Герб на Община Шумен; - Химн на Община Шумен; - Официален печат на Община Шумен; - Огърлица на кмета на Община Шумен – Утвърдена като символ на местната власт с Решение № 467 на Общински съвет – Шумен от 06.10.1998 год. и уредена в самостоятелен статут;* |

(2) Символите на Община Шумен изразяват самочувствието, силата на традицията и гордостта на гражданите на Общината

**Чл.3.** **(изм. с Реш. 784 от 28.01.2011 г.)** С настоящият статут се определя и почетната наградна система на Община Шумен, която е съставена от знаци и звания от различни степени и при следната йерархична подредба:

- Почетен знак – Ключ на град Шумен;  
- Почетно звание – Почетен гражданин на град Шумен;  
- Почетно звание – Носител на златна значка на град Шумен.

|  |
| --- |
| ***Стар текст на чл.3., изм. с Реш. 784 от 28.01.2011 г.******Чл. 3.****С настоящият статут се определя и почетната наградна система на Община Шумен, която е съставена от знаци и звания от различни степени и при следната йерархична подредба:  - Почетен знак – Ключ на град Шумен;  - Почетно звание – Почетен гражданин на град Шумен;  - Почетно звание – първа степен - Носител на златна значка на град Шумен.  - Почетно звание –втора степен- Носител на сребърна значка на град Шумен.  - Почетно звание – трета степен-Носител на бронзова значка на град Шумен.* |

**Глава втора**

**СИМВОЛИ НА ОБЩИНА ШУМЕН**

**ЗНАМЕ НА ОБЩИНА ШУМЕН**

**Чл.4.** Знамето на Община Шумен изразява самочувствието, силата на традицията и гордостта на гражданите на общината и е отличителен знак във вътрешните и международните й отношения.

**Чл.5.** (1) Знамето на Община Шумен е зелено и обшито със златни ресни. В централната му част и от двете страни в златен цвят е изобразен гербът на Община Шумен.

(2) Знамето на Община Шумен има правоъгълна форма със съотношение на широчината към дължината – 3:5, с размери 18Х30 см., 24Х40 см., 90Х150 см. и 129Х 215 см..

(3) Зеленият цвят на Знамето на Община Шумен е № 17-5936 ТС по скалата на Пантон – текстил, а златният цвят - № 457 U по скалата на Пантон.

(4) При вертикално окачено знаме, неговата максимална дължина може да достигне до десет ширини, като основата на герба се разполага по посока на земната повърхност в горната половина на знамето.

**Чл.6.** Цветовете на Знамето на Община Шумен символизират:

а) зеленият цвят – израстването на Общината и историческата връзка със знамената на борците за национално освобождение, плодородието на българската земя и любовта на гражданите към родния край

б) златните орнаменти – богатството на човешката мисъл и подчертават благополучието, резултата от творческите и трудовите постижения на гражданите от общината.

**Чл.7.** Знамето на Община Шумен се издига:

а) пред Сградата на Община Шумен, в сесийната зала на Общински съвет – гр. Шумен, на друга сграда и в друга зала, където Общинския съвет провежда сесия през цялото й времетраене;

б) на сградите на Общинските училища;

в) на читалищните сгради;

г) пред сградата на Информационен център – "Паметник 1300 год. –България";

д) пред входа към Археологически комплекс – "Мадарски конник";

е) на сградите на територията на Община - Шумен, в които се провеждат международни форуми, конференции или съвещания, общонационални или международни спортни и други състезания - до завършването им;

ж) при връчването на почетния знак – Ключ на град Шумен.

з) при честване на национални и официални празници и при откриване на крупни и обществени и културни мероприятия.

**ГЕРБ НА ОБЩИНА ШУМЕН**

**Чл.8.** Гербът на Община Шумен изразява самочувствието, силата на традицията и гордостта на гражданите на общината и е отличителен знак във вътрешните и международните й отношения.

**Чл.9.**(1) Гербът на Община Шумен символизира благополучието, резултата от творческите и трудовите постижения на гражданите от общината.

а) елементите на Герба на Община Шумен символизират:

- изобразеният в средата на герба "Мадарски конник", върху кръгъл български щит – символизира силата и дълговечната история на Българската държава;

- лира и театрална маска изобразени в горната част на герба – символизират културните постижения на хората живеещи в Шумен през вековете и напомнят, че именно тук на 11 май 1813 год. се е състояло първото в България гражданско честване на деня на Светите братя Кирил и Методий с театрална проява.

- двете птици разположени над и около щита – символизират музикалните постижения на хората живеещи в Шумен през вековете и напомня, че именно тук е организиран Първият симфоничен оркестър в България и първите самодейни училищни колективи.

- зелената лента оплитаща целия герб, на която е изписано и името на града,символизира единството на духовния живот и съхранението и развитието на културните традиции на Шумен;

(2) Графичното изображение на Герба на Община Шумен е определено с Решение № 261 на Общинския съвет от 20.06.1995 год.

(3) Цветното изображение на Герба на Община Шумен е определено със заповед № РД – 25-1283 от 06.11.2000 год. на Кмета на Община Шумен.

**Чл.10.** Гербът на Община Шумен се поставя задължително:

а) на Знамето на Община Шумен;

б) на Официалния печат на Община Шумен;

в) в сесийната зала на Общински съвет – гр. Шумен или залите където той провежда своя сесия;

г) **(изм. с Реш. 784 от 28.01.2011 г.)** в кабинета на кмета на Общината, заместник-кметовете и председателя на Общинския съвет;

|  |
| --- |
| ***Стар текст на чл.10 (r), изм. с Реш. 784 от 28.01.2011 г.******Чл. 10 (r).****в кабинетите на Кмета на Общината и Председателя на Общинския съвет;* |

д) на бланките за официална кореспонденция на Община Шумен.

**ХИМН НА ОБЩИНА – ШУМЕН**

**Чл.11.** Химнът на Община Шумен изразява самочувствието, силата на традицията и гордостта на гражданите на общината.

**Чл.12.** **(изм. с Реш. 784 от 28.01.2011 г.)** Химнът на Община Шумен "Оттука започва България" по текст на Антонин Горчев и музика на Хачо Мисакян.

|  |
| --- |
| ***Стар текст на чл.12., изм. с Реш. 784 от 28.01.2011 г.******Чл. 12.****Химнът на Община Шумен "Оттука започва България" по текст на Антонин Горчев, музика – Хачо Мисакян, в изпълнение на Асен Масларски е приет с Решение № 110 по Протокол № 9 от 07.04.2000 г.* |

**Чл.13.** Химнът на Община Шумен се изслушва:

а) при тържествено спускане и вдигане на Знамето на Община Шумен;

б) в началото на тържествени сесии на Общински съвет – гр. Шумен;

в) в началото и в края на тържествата по повод Деня на града и други крупни обществени прояви;

г) при връчването на почетния знак – Ключ на Град Шумен;

д) при връчването на почетните звания на Община Шумен.

**Чл.14.** (1) При тържествено изпълнение на Химна на Община Шумен, гражданите се задължават да го изслушат с уважение и ставане на крака.

Отменена ал.1 с Решение на Общински съвет №392 от 15.04.2005г.

**Чл. 15.** **(нов, с Реш. 784 от 28.01.2011 г.)** Девизът на Община Шумен гласи: „Оттука започва България” и представлява първия стих от текста на Химна на Община Шумен.

|  |
| --- |
| ***От чл. 15 до края членовете се преномерират.*** |

ОФИЦИАЛЕН ПЕЧАТ НА ОБЩИНА ШУМЕН

**Чл.16.** Официалният печат на Община Шумен е отличителен символ в нейната документална и почетна дейност и задължителен атрибут на официалната и международна кореспонденция, изразяващ уникалността и правото единствено на кмета на общината да подписва и заверява документи от името на общината.

**Чл.17.** Официалният печат на Община Шумен има кръгла форма. В средата е изобразен ГЕРБА НА ОБЩИНА ШУМЕН. Около герба в горната половина има надпис – "ОБЩИНА ШУМЕН", а в долната "КМЕТ", .

**Чл.18.** (1) Официалният печат на Община Шумен се поставя:

а) върху оригиналният екземпляр на всеки договор за сътрудничество сключен между Община Шумен и друга Община в Република България или друга Държава, Орган на Местното самоуправление, неправителствени организации;

б) върху оригиналният екземпляр на всяко решение на Общинския съвет, с което се предоставя почетен знак на Община – Шумен;

в) върху оригиналният екземпляр на всяка почетна грамота, с която се предоставя правото за носене на почетно звание на Община – Шумен;

г) върху всеки документ, който по своето съдържание и форма представлява част от цялостната официална или международна кореспонденция на Община Шумен.

д) **(нова, с Реш. 784 от 28.01.2011 г.)** грамоти, дипломи и поздравителни документи, свързани с отличия и официални събития.

(2) Официалният печат на Община Шумен се изработва в два варианта – за сух релефен печат и за восъчен релефен печат.

(3) В случаите по т. "б" и т. "в" на ал.1 задължително се поставя восъчен релефен печат.

**Глава трета**

**ПОЧЕТЕН ЗНАК НА ОБЩИНА ШУМЕН**

**Чл.19.** Ключът на Град Шумен е най-високопоставеното отличие в наградната система на Община Шумен, представляващ почетен знак - изразител на дълбоката благодарност, признателност и доверие на гражданите към положените от неговия носител усилия за обществено-политическото и икономическо и културно развитие на Община Шумен.

**Чл.20.** Ключът на Град Шумен се връчва на правоспособни български или чуждестранни физически лица – държавни, правителствени ръководители или такива на международни организации; политически лидери - с международно признание, за тяхната дейност по укрепването на световния мир, защитата на човешките права и утвърждаването на демократичните ценности; стратегически инвеститори – обвързали трайно своята икономическа дейност с икономиката на Общината; общественици – с изключителни заслуги за гражданите на Община Шумен.

**Чл.21.** Ключът на Град Шумен се изработва по поръчка след провеждането на конкурс и символизира самочувствието, силата на традицията и гордостта на гражданите на Общината

**Чл.22.** Общинският съвет на Община Шумен взема решение за връчване на Ключа на Град Шумен по предложение на Кмета на Общината.

**Чл.23.** Връчването на Ключа на Град Шумен се извършва публично, в тържествена обстановка от Кмета на Общината и Председателя на Общинския съвет в присъствието на общинските съветници.

**Чл.24.** Притежателите на почетния знак – Ключ на Град Шумен се записват в "Благодарствена плоча" поставена на видно място на лицевата фасада на сградата на Община Шумен.

**ПОЧЕТНИ ЗВАНИЯ НА ОБЩИНА ШУМЕН**

**Чл.25.** Почетните звания са отличия в наградната система на Община Шумен изразители на дълбоката благодарност и признателност на гражданите от Общината към положените от техните носители усилия за обществено-политическото, икономическо и културно благополучие на гражданите на Община Шумен.

а) **(изм. с Реш. 784 от 28.01.2011 г.)** Почетните звания на Община Шумен са следните:

- „ПОЧЕТЕН ГРАЖДАНИН НА ГРАД ШУМЕН”;  
- „НОСИТЕЛ НА ЗЛАТНА ЗНАЧКА НА ГРАД ШУМЕН”.

|  |
| --- |
| ***Стар текст на чл.25. а), изм. с Реш. 784 от 28.01.2011 г.******Чл. 25. а)****Почетните звания на Община - Шумен са в следните степени:  -"ПОЧЕТЕН ГРАЖДАНИН НА ГРАД ШУМЕН";  -Първа степен - "НОСИТЕЛ НА ЗЛАТНА ЗНАЧКА НА ГРАД ШУМЕН";  - Втора степен - "НОСИТЕЛ НА СРЕБЪРНА ЗНАЧКА НА ГРАД ШУМЕН";  - Трета степен - "НОСИТЕЛ НА БРОНЗОВА ЗНАЧКА НА ГРАД ШУМЕН".* |

**Чл.26.** **(изм. с Реш. 784 от 28.01.2011 г.)** Званието „Почетен гражданин на град Шумен” се присъжда на правоспособни български или чуждестранни физически лица за граждански заслуги и за обществена деятелност, довела до качествено развитие на икономиката, културата, науката, образованието и спорта.

|  |
| --- |
| ***Стар текст на чл.26., изм. с Реш. 784 от 28.01.2011 г.******Чл. 26.****Званието „Почетен гражданин на град Шумен” се присъжда на правоспособни български или чуждестранни физически лица за извънредни граждански заслуги спрямо обществеността и за обществена деятелност довела до качествено развитие на регионалната политическа система, местната икономика, културата, науката, образованието и спорта.* |

**Чл.27.**(1) **(изм. с Реш. 784 от 28.01.2011 г.)**Званието „Почетен гражданин на град Шумен” е бронзов плакет в златна баня – представляващ копие на Герба на Община Шумен, който задължително се придружава от отличителен знак с надпис „Почетен гражданин” и Почетна грамота удостоверяваща правото на удостоения да носи това почетно звание.

|  |
| --- |
| ***Стар текст на чл.27.(1), изм. с Реш. 784 от 28.01.2011 г.******Чл. 27.(1)****Званието „Почетен гражданин на град Шумен” е бронзов плакет в златна баня – представляващ копие на Герба на Община Шумен, който задължително се придружава от отличителен знак с надпис „Почетен гражданин” и Почетна грамота удостоверяваща правото на удостоения да носи това почетно звание и парична награда от 1500лв.* |

(2)**(изм. с Реш. 784 от 28.01.2011 г.)** На лицето, присъдено му званието „Почетен гражданин на град Шумен”, се връчва произведение на изкуството от шуменски творец.

|  |
| --- |
| ***Стар текст на чл.27.(2), изм. с Реш. 784 от 28.01.2011 г.******Чл. 27.(2).****На лицето, присъдено му званието „Почетен гражданин на град Шумен” се връчва еднократно парична премия в размер на 1500 лв.* |

**Чл. 28.** Званието "Почетен гражданин на град Шумен" е висока чест и уважение за удостоения, от което следват и някои негови права:

1. Удостоеният с Званието "Почетен гражданин на град Шумен"има следните права:

а) да бъде приеман и изслушван от Кмета на Община Шумен, винаги когато пожелае по въпроси свързани с общественото, политическо, икономическо, спортно или културно развитие на региона;

б) да бъде канен, като официален гост на тържествените заседания на Общинския съвет на Община Шумен и на всички крупни обществени прояви и празници;

в) да не заплаща такса – паркинг за всички общински паркинги.

г)да пътува безплатно в обществения транспорт в рамките на общината.

Отпада т.2 за задълженията на Почетния гражданин с Решение №392 от 15.04.2005г.

**Чл.29.** (доп. с Реш. 875 от 27.11.2014 г.) Решението за предоставяне на званието „Почетен гражданин на град Шумен” се взема от Общинския съвет с квалифицирано мнозинство от 2/3 при тайно гласуване, като с право да направят предложение в този смисъл разполагат:

а) Кметът на Община Шумен;

б) Общинските съветници.

|  |
| --- |
| ***Стар текст на чл.29., доп. с Реш. 875 от 27.11.2014 г.***  **Чл.29.** Решението за предоставяне на Званието "Почетен гражданин на град Шумен" се взема от Общинския съвет, като с право да направят предложение в този смисъл разполагат:  а) Кметът на Община Шумен;  б) Общинските съветници; |

**Чл.30.** Връчването на Званието "Почетен гражданин на град Шумен" се извършва публично, в тържествена обстановка от Кмета на Общината и Председателя на Общинския съвет.

**Чл.31.** (1) **(нова, с Реш. 784 от 28.01.2011 г.)** Удостоените със званието „Почетен гражданин на град Шумен” се вписват в „Почетната книга на удостоените шуменци” – в книжен и електронен вариант с трите имена и данните от Решението на Общинския съвет”.

(2)**(нова, с Реш. 784 от 28.01.2011 г.)** „Почетната книга на удостоените шуменци” се съхранява от Кмета на Община Шумен чрез главния секретар.

(3) **(нова, с Реш. 784 от 28.01.2011 г.)** Главният секретар организира дейностите по ал.1.

|  |
| --- |
| ***Стар текст на чл.31., изм. с Реш. 784 от 28.01.2011 г.******Чл. 31.****Носителите на Званието „Почетен гражданин на град Шумен” се вписват в „Почетната книга на удостоените от шуменци”, чрез прилагането на оригиналния екземпляр от решението на Общинския съвет за тяхното удостояване:  а) „Почетната книга на удостоените от шуменци” се съхранява от Кмета на Община Шумен;  б) Кмета на Община Шумен се задължава да организира публичен достъп до „Почетната книга на удостоените от шуменци” през периода на празненствата по случай „Дните на град Шумен”.* |

**Чл.32.** **(изм. с Реш. 784 от 28.01.2011 г.)** Званието „НОСИТЕЛ НА ЗЛАТНА ЗНАЧКА НА ГРАД ШУМЕН” се присъжда на правоспособни български или чуждестранни физически лица за извънредни граждански заслуги спрямо обществеността и за проявено доблестно - професионално, гражданско или обществено значимо поведение, достойно за уважение и пример от страна на Община Шумен и нейните граждани.

|  |
| --- |
| ***Стар текст на чл.32., изм. с Реш. 784 от 28.01.2011 г.******Чл. 32.****Званието Първа степен – „НОСИТЕЛ НА ЗЛАТНА ЗНАЧКА НА ГРАД ШУМЕН” се присъжда на правоспособни български или чуждестранни физически лица за извънредни граждански заслуги спрямо обществеността и за проявено доблестно - професионално, гражданско или обществено значимо поведение, достойно за уважение и пример от страна на Община Шумен и нейните граждани.* |

**Чл.33.** **(изм. с Реш. 784 от 28.01.2011 г.)** Званието „НОСИТЕЛ НА ЗЛАТНА ЗНАЧКА НА ГРАД ШУМЕН” е значка със златист цвят, представляваща копие на герба на Община Шумен, която задължително се придружава от Карта и Почетна грамота, удостоверяваща правото на удостоения да носи това звание и произведение на изкуството от шуменски творец.

|  |
| --- |
| ***Стар текст на чл.33., изм. с Реш. 784 от 28.01.2011 г.******Чл. 33.****Званието Първа степен- "НОСИТЕЛ НА ЗЛАТНА ЗНАЧКА НА ГРАД ШУМЕН" е Значка със златист цвят - представляваща копие на Герба на Община Шумен, която задължително се придружава от Карта и Почетна грамота удостоверяваща правото на удостоения да носи това звание и парична награда от 1000 лв.* |

**Чл.34.** Звание "НОСИТЕЛ НА ЗЛАТНА ЗНАЧКА НА ГРАД ШУМЕН" е чест и уважение за удостоения, от което следват и някои негови права:

а) да бъде канен, като официален гост на тържествените заседания на Общинския съвет на Община Шумен,на крупни обществени мероприятия и празници в общината;

б) да не заплаща такса – паркинг за всички общински паркинги;

в)да пътува безплатно в обществения транспорт в рамките на общината.

Отпада т.2 за задълженията на Почетния гражданин с Решение №392 от 15.04.2005г.

**Чл.35.** Решението за предоставяне на званието – първа степен - "НОСИТЕЛ НА ЗЛАТНА ЗНАЧКА НА ГРАД ШУМЕН" се взема от Общинския съвет, като с право да направят предложение в този смисъл разполагат:

а) Кметът на Община Шумен;

б) Общинските съветници;

**Чл.36.** Връчването на званието първа степен- "НОСИТЕЛ НА ЗЛАТНА ЗНАЧКА НА ГРАД ШУМЕН" се извършва публично, в тържествена обстановка от Кмета на Общината и Председателя на Общинския съвет.

**Чл.37.** Носителите на званието първа степен "НОСИТЕЛ НА ЗЛАТНА ЗНАЧКА НА ГРАД ШУМЕН" се вписват в "Почетната книга на удостоените от шуменци" по реда на **Чл.31.**

|  |
| --- |
| ***Отпадат от чл. 38 до чл.47 вкл., изм. с Реш. 784 от 28.01.2011 г.*** |

|  |
| --- |
| ***Стар текст от чл. 38 до чл. 47 вкл., изм. с Реш. 784 от 28.01.2011 г.******Чл.38.****Званието втора степен "НОСИТЕЛ НА СРЕБЪРНА ЗНАЧКА НА ГРАД ШУМЕН" се връчва на правоспособни български или чуждестранни физически лица за проява на гражданска доблест - професионално, гражданско или обществено значимо поведение, достойно за уважение и пример от страна на Община Шумен и нейните граждани..* ***Чл.39.****Званието втора степен- "НОСИТЕЛ НА СРЕБЪРНА ЗНАЧКА НА ГРАД ШУМЕН" е значка със сребрист цвят - представляваща копие на Герба на Община Шумен, която задължително се придружава от Карта и Почетна грамота удостоверяваща правото на удостоения да носи това звание и парична награда от 800лв.* ***Чл.40.****Решението за предоставяне на званието втора степен- "НОСИТЕЛ НА СРЕБЪРНА ЗНАЧКА НА ГРАД ШУМЕН" се взема от Общинския съвет, като с право да направят предложение в този смисъл разполагат:  а) Кметът на Община Шумен;  б) Общинските съветници;* ***Чл.41.****Връчването на званието втора степен "НОСИТЕЛ НА СРЕБЪРНА ЗНАЧКА НА ГРАД ШУМЕН"се извършва публично, в тържествена обстановка от Кмета на Общината и Председателя на Общинския съвет.* ***Чл.42.****Носителите на званието – втора степен "НОСИТЕЛ НА СРЕБЪРНА ЗНАЧКА НА ГРАД ШУМЕН"се вписват в "Почетната книга на удостоените от шуменци" по реда на Чл.30.* ***Чл.43.****Званието трета степен "НОСИТЕЛ НА БРОНЗОВА ЗНАЧКА НА ГРАД ШУМЕН" се връчва на правоспособни български или чуждестранни физически лица за проява на гражданска доблест - професионално, гражданско или обществено значимо поведение, достойно за уважение и пример от страна на Община Шумен и нейните граждани.* ***Чл.44.****Званието трета степен"НОСИТЕЛ НА БРОНЗОВА ЗНАЧКА НА ГРАД ШУМЕН" е значка със бронзов цвят - представляваща копие на Герба на Община Шумен, която задължително се придружава от Карта и Почетна грамота удостоверяваща правото на удостоения да носи това звание и парична награда от 600лв.* ***Чл.45.****Решението за предоставяне на званието трета степен "НОСИТЕЛ НА БРОНЗОВА ЗНАЧКА НА ГРАД ШУМЕН" се взема от Общинския съвет, като с право да направят предложение в този смисъл разполагат:  а) Кметът на Община Шумен;  б) Общинските съветници;* ***Чл.46.****Връчването на званието трета степен "НОСИТЕЛ НА БРОНЗОВА ЗНАЧКА НА ГРАД ШУМЕН"се извършва публично, в тържествена обстановка от Кмета на Общината и Председателя на Общинския съвет.* ***Чл.47.****Носителите на званието трета степен - Носител на бронзова значка на град Шумен се вписват в “Почетната книга на удостоените от шуменци “ по реда на чл.30.* |

**Чл.38.(нов, с Реш. 784 от 28.01.2011 г.)** Общинският съвет може да отнема званието „Почетен гражданин на град Шумен” и „Носител на златна значка на град Шумен” на лица осъдени за престъпление с влязла в сила присъда, на тези, които с постъпките си уронват името на града и страната или при писмена молба от страна на удостоения.

**Чл.39.(нов, с Реш. 784 от 28.01.2011 г.)** Предложенията за удостояване с почетни звания се внасят през годината до края на месец март, а се разглеждат веднъж годишно. При възникнали извънредни поводи се допуска разглеждането им през цялата година. Наградите се връчват на 11 май – Ден на Шумен. За получаване на по- пълна информация и за публично обсъждане е нужно публикуване на материали в местните ежедневници. Получените подкрепителни писма трябва да съдържат убедителни аргументи в подкрепа на кандидата.

Настоящия Статута е приет от Общинския съвет – Шумен с Решение № 794 по Протокол № 48 от 19.06. 2003 г.